stanford-oval/wikipedia huggingface dataset:
Chwilogin rautatieasema
Historia

Caernarvonin ja Afon Wenin välinen Carnarvonshire Railway avattiin liikenteelle 2. syyskuuta 1867. Chwilog oli yksi radan suurimmista ja vilkkaimmista väliasemista. Se sijaitsi keskeisellä paikalla Chwilogin kylässä heti pääkadun pohjoispuolella. Asemalla oli yksi laituri ja näyttävä punatiilinen asemarakennus, jossa olivat asemamestarin asunto, lipunmyyntitoimisto ja odotushuoneet. Sen pohjoispuolella oli kaksi puurakennusta, joista suuremmassa oli toimisto, kantajien tiloja ja myymälä. Pienempää käytettiin rautatien öljylamppujen huoltoon.
Asemalaiturin itäpuolella oli tavaraliikenteelle pieni ratapiha, johon kuljettiin aseman pohjoispuolisesta vaihteesta. Ratapiha koostui kahdesta sivuraiteesta, makasiinista, pienestä laiturista ja hiililaiturista. Kylän päätien ylittävän tasoristeyksen eteläpuolella oli erillinen sivuraide, jota käytettiin karjan lastaamiseen.
Linjalla kulki junia aluksi Carnarfon Pantista Afon Weniin, ja osa junista jatkoi vielä Afon Wenistä eteenpäin. Maanantaista lauantaihin Chwilogissa pysähtyi viisi junaa kumpaankin suuntaan, ja sunnuntaisin yksi juna suuntaansa. Kun Carnarvoniin valmistui vuonna 1871 yhdysraide, junat pystyivät jatkamaan Bangoriin asti.
Joulukuussa 1895 Llangybin asemalla pysähtyi maanantaista lauantaihin viisi junaa kumpaankin suuntaan. Maanantaisin asemalla pysähtyi yksi lisävuoro molempiin suuntiin, ja sunnuntaisin liikennöitiin yksi juna kumpaankin suuntaan. Heinäkuussa 1922 junia kulki maanantaista lauantaihin Bangorin suuntaan 11 ja Afon Wenin suuntaan yhdeksän, mutta sunnuntailiikenne oli loppunut. Toisen maailmansodan syttymisen myötä liikennettä radalla supistettiin kolmeen päivittäiseen vuoroon molempiin suuntiin vuonna 1939. Syyskuusta 1943 alkaen Chwilogista alkoi kulkea maanantaista lauantaihin päivittäinen maitojuna Broad Greeniin lähelle Liverpoolia. Maitokuljetukset siirtyivät kuitenkin maantieliikenteeseen jo toukokuuhun 1949 mennessä.
Penychainiin Afon Wenin länsipuolelle avattiin vuonna 1939 lomaleiri. Sodan vuoksi se tuli lomalaisten käyttöön vasta kesäkaudella 1947, jolloin Carnarvonshire Railwayn liikenne lisääntyi huomattavasti, ja radalla alkoi kulkea lomalaisia kuljettavia erityisjunia. Vuoden 1955 kesäaikataulussa junavuoroja pysähtyi Chwilogissa maanantaista perjantaihin kymmenen Bangorin suuntaan ja kahdeksan kohti Afon Weniä. Lauantaisin asemalla pysähtyi niiden lisäksi yksi ylimääräinen vuoro kohti Bangoria.
Vielä 1960-luvulle tultaessakin liikenne Carnarvonshire Railwayllä oli kesäkausilla vilkasta. Talvisin liikennettä sen sijaan oli vain vähän. Runsaasta lomaliikenteestä huolimatta linjaa ja sen mukana Chwilogin asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Tavaraliikenne Chwilogissa loppui 4. toukokuuta 1964. Matkustajaliikenne linjalla jatkui vielä 7. joulukuuta 1964 asti, jolloin myös Chwilogin asema suljettiin.
Nykytila

Chwilogin asemarakennukset säilyivät paikoillaan, joskin huonokuntoisina, kunnes ne purettiin 1980-luvun alkupuolella. Aseman ja ratapihan alueelle on sittemmin rakennettu asutusta. Laiturin pohjoispäässä on kuitenkin leikkipuisto, jossa asemalaituri on yhä nähtävissä. Tasoristeyksen paikalla sijaitsee pieni liikenneympyrä, joka toimii kylän bussiasemana.
Daniel Voženílek

| Daniel Voženílek |
| --- | --- |

Henkilötiedot
Syntynyt: 10. helmikuuta 1996 (ikä 28) Pardubice, Tšekki
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  190 cm
Paino:  93 kg
Seura
Seura:  EV Zug
Sarja:  National League
Pelaajaura
Pääsarjaura:  2013–
Aik. seurat:  HC Pardubice (ČEL) Třebíč (Tšekki I) HC Šumperk (Tšekki2) Prostějov (Tšekki I) RoKi (Mestis) Prostějov (Tšekki2) HC Litoměřice (Tšekki I) HC Sparta Praha (ČEL) HC České Budějovice (ČEL) HC Ocelaři Třinec (ČEL)
Daniel Voženílek (s. 10. helmikuuta 1996 Pardubice, Tšekki) on tšekkiläinen jääkiekkoilija, joka pelaa Sveitsin pääsarjassa National League-joukkue EV Zugissa. Hän on pelipaikaltaan vasen laitahyökkääjä.
Ura > Seuraura

Voženílek on HC Pardubicen kasvatti. Hän siirtyi 16-vuotiaana HC Hradec Královén junioreihin kaudeksi 2012–2013. Voženílek oli seuran B-nuorten paras pistemies ja maalintekijä tehoilla 31+22=53. Hän sijoittui Tšekin B-juniorisarjan maalipörssissä viidenneksi. Voženílek voitti myös Hradec Královén sisäisen tehotilaston lukemalla +14. Kaudeksi 2013–2014 hän palasi Pardubiceen. Voženílek debytoi myös seuran Extraliga-joukkueessa, jossa hän pelasi yhden runkosarjaottelun.
Varsinaisella Extraligan tulokaskaudellaan 2014–2015 Voženílek pelasi 33 runkosarja- ja kaksi Mestarien liigan ottelua ilman tehopisteitä. Hän vahvisti myös yhden playoff-ottelun verran 1. česká hokejová ligan SK Horácká Slavia Třebíčiä. Kaudella 2015–2016 Voženílek avasi pistetilinsä pääsarjatasolla ja pelasi 32 runkosarja-, yhden karsintasarjan ja kolme CHL-ottelua tehopistein 1+2=3. Hän pelasi myös yhteensä 15 ottelua lainalla 1. ligan HC Šumperkissa ja LHK Jestřábi Prostějovissa.
Kaudeksi 2016–2017 Voženílek sai koeaikatapahtuman kautta vuoden mittaisen sopimuksen Mestis-joukkue Rovaniemen Kiekkoon. Toukokuussa 2017 hän palasi try-outin kautta kasvattajaseuraansa HC Pardubiceen. Voženílek pelasi kauden 2017–2018 kuitenkin kokonaan lainalla 1. ligan LHK Jestřábi Prostějovissa ja HC Litoměřicessä.
Ura > Maajoukkueura

Voženílek edusti Tšekkiä alle 20-vuotiaiden MM-kilpailuissa vuosina 2015 ja 2016. Hän edusti myös maan alle 17-vuotiaiden maajoukkuetta Euroopan nuorten olympiafestivaaleilla vuonna 2013. Yhteensä Voženílek on pelannut 22 nuorten ja kolme poikien maaottelua.
Chiang Rai (provinssi)

| Chiang Rai จังหวัดเชียงราย |
| --- | --- |
 Chiang Rain maisemaa
 Lippu:  Vaakuna
 Provinssin sijainti Thaimaassa
Valtio:  Thaimaa
Alue:  Pohjois-Thaimaa
Hallinto:  
 – hallinnollinen keskus:  Chiang Rai
Pinta-ala:  11 678,4 km²
Väkiluku (2017):  1 143 800
 – väestötiheys:  97,9 as./km²
Lyhenteet:  
 – postitunnus:  57
 – ISO 3166:  TH-57
Chiang Rain provinssi (thaiksi จังหวัดเชียงราย) on Thaimaan pohjoisin provinssi (changwat). Se rajautuu Phayaon, Lampangin ja Chiang Main provinsseihin sekä pohjoisessa Laosiin ja Myanmariin. Sen pinta-ala on 11 678,4 neliökilometriä ja siellä on arviolta 1 143 800 asukasta (vuonna 2017).
Maantiede

Alueen keskikorkeus on 580 m merenpinnasta. Alueen pohjoisosa kuuluu niin sanottuun Kultaiseen kolmioon, jossa Thaimaan, Laosin ja Myanmarin rajat yhtyvät – alue oli turvaton rajojen yli tapahtuvan huumeiden salakuljetuksen vuoksi. Mekongjoki muodostaa rajan Laosin kanssa.
Historia

Chiang Raista tuli provinssi 1910, jota ennen se oli osa Lannathain kuningaskuntaa vuosisatojen ajan. Lannathain liityttyä Thaimaahan se pysyi autonomisena alueena, jota hallinnoi Chiang Mai.
Väestö

12,5 % väestöstä kuuluu vuoristoheimoihin, Pohjois-Thaimaan vähemmistöihin.
Symbolit

Provinssin sinetti esittää valkoista elefanttia, kuninkaallista symbolia. Se muistuttaa, että Chiang Rain perusti kuningas Mengrai, legendan mukaan syynä on hänen elefanttinsa mieltymys paikkaan.
Provinssin puu on Mayodendron ja provinssin kukka tulitrumpetti (Pyrostegia venusta).
Aluejako

Provinssi jakaantuu 16 alueeseen (amphoe) ja kahteen osa-alueeseen (king amphoe). Nämä edelleen jakaantuvat 124 kunnaksi (tambon) ja 1 510 kyläksi (mubaan).
| Amphoe |  | King amphoe |
| --- | --- | --- |
|  Muang Chiang Rai  Wiang Chai  Chiang Khong  Thoeng  Phan  Pa Daet  Mae Chan  Chiang Saen |   Mae Sai  Mae Suai  Wiang Pa Pao  Phaya Mengrai  Wiang Kaen  Khun Tan  Mae Fa Luang  Mae Lao  |  Wiang Chiang Rung  Doi Luang |
Aiheesta muualla

Kuvia tai muita tiedostoja aiheesta Chiang Rain provinssi Wikimedia Commonsissa
Thaimaan provinssit
| --- | --- |
Pohjoinen:   Chiang Mai  Chiang Rai  Kamphaeng Phet  Lampang  Lamphun  Mae Hong Son  Nakhon Sawan  Nan  Phayao  Phetchabun  Phichit  Phitsanulok  Phrae  Sukhothai  Uthai Thani  Uttaradit 
Koillinen:   Annat Charoen  Buriram  Chaiyaphum  Kalasin  Khon Kaen  Loei  Maha Sarakham  Mukdahan  Nakhon Phanom  Nakhon Ratchasima  Nongbua Lamphu  Nong Khai  Roi Et  Sakhon Nakhon  Sisaket  Surin  Ubon Ratchathani  Udon Thani  Yasothon 
Keskinen:   Ang Thong  Ayutthaya  Bangkok  Chainat  Lopburi  Nakhon Nayok  Nakhon Pathom  Nonthaburi  Pathum Thani  Samut Prakan  Samut Sakhon  Samut Songkhram  Saraburi  Sing Buri  Suphanburi 
Itäinen:   Chachoengsao  Chanthaburi  Chonburi  Rayong  Prachinburi  Sa Kaeo  Trat 
Läntinen:   Kanchanaburi  Phetchaburi  Prachuap Khiri Khan  Ratchaburi  Tak 
Eteläinen:   Chumphon  Krabi  Nakhon Si Thammarat  Narathiwat  Pattani  Phang Nga  Phattalung  Phuket  Ranong  Satun  Songkhla  Surat Thani  Trang  Yala 
Käännös suomeksi
Metrolinjat (taideteos)

| Metrolinjat |
| --- | --- |

Nimi:  Metrolinjat
Tekijä:  Jouko Christiansson
Valmistumisvuosi:  1985
Taiteenlaji:  maalaus
Sijainti:  Rautatientorin metroasema
Paikkakunta:  Helsinki
Koordinaatit:  60°10′14″N, 024°56′26″E
Metrolinjat on Jouko Christianssonin tekemä maalaus Rautatientorin metroasemalla Helsingissä. Teos on sijoitettu aseman liukuportaiden yläpäähän. Se paljastettiin 30. lokakuuta 1985. Teos voitti yleisen kilpailun, joka järjestettiin taideteoksen löytämiseksi asemalle.
Christian Ditlev Reventlow

| Christian Ditlev Reventlow |
| --- | --- |

Henkilötiedot
Syntynyt: 21. kesäkuuta 1671 Haderslev, Tanska
Kuollut: 1. lokakuuta 1738 (67 vuotta) Tølløse, Tanska
Ammatti:  upseeri
Vanhemmat:  Conrad Reventlow
Puoliso:  Benedicte Margrethe Brockdorff
Lapset:  Conrad Ditlev Reventlow Christian Ditlev Reventlow
Sukulaiset:  Anna Sophie Reventlow (sisko)
Muut tiedot
Tunnustukset:  Elefanttiritarikunta
Christian Ditlev Reventlow (21. kesäkuuta 1671 Haderslev, Tanska – 1. lokakuuta 1738 Tølløse, Tanska) oli tanskalainen kreivi, upseeri ja diplomaatti. Kuningas Kristian V oli hänen kummisetänsä ja kihlautti hänelle aviottoman tyttärensä Anna Christine Gyldenløven, joka kuitenkin kuoli pian. Reventlow oli 1690-luvulla isänsä seuraaja Haderslevin läänin maaherrana, ja 1699 hänet nimitettiin valtakunnan ylijahtimestariksi. Reventlow osallistui Espanjan perimyssotaan Eugen Savoijilaisen joukoissa, ja hänen palattuaan Tanskaan vuonna 1707 kuningas Fredrik IV nimitti hänet jalkaväen ylipäälliköksi.
Reventlow johti loppuvuodesta 1709 hyökkäystä eteläiseen Ruotsiin mutta sairastui ja joutui helmikuussa 1710 luovuttamaan joukkojen komennon Jørgen Rantzaulle. Reventlow ei näin ollen osallistunut Helsingborgin taisteluun, mutta kuningas syytti häntä silti tappiosta ja erotti hänet ylipäällikön virasta. Todellisuudessa Reventlow oli pitkään vaatinut kuninkaalta vahvistusjoukkoja, joita tämä ei ollut toimittanut. Vuonna 1713 Reventlow nimitettiin Altonan ylipuheenjohtajaksi (overpræsident), ja hän sai käytännössä yksinvaltiudet tuhotun kaupungin jälleenrakentamiseen. Myöhemmin hänen Altonassa saamastaan kokemuksesta oli hyötyä Kööpenhaminan jälleenrakentamisessa vuoden 1728 suurpalon jäljiltä.
Kuningas Fredrik IV meni vuonna 1721 naimisiin Reventlowin sisaren Anna Sophie Reventlowin kanssa, mutta suhteet lankomieheen olivat etäiset, sillä Reventlow oli arvostellut kuninkaan haluttomuutta hyökätä sotilaallisesti heikentyneeseen Ruotsiin.
Reventlow omisti Lollandin saarella kartanon, joka on nimetty hänen mukaansa Christianssædeksi.
Aiheesta muualla

Kuvia tai muita tiedostoja aiheesta Christian Ditlev Reventlow Wikimedia Commonsissa
ConIFA World Football Cup

| ConIFA World Football Cup |
| --- | --- |
 Meneillään oleva kausi ConIFA World Football Cup 2020 
Laji:  jalkapallo
Maa(t):  FIFA:n ulkopuoliset alueet
Perustettu:  2014
Joukkueita:  16 (lopputurnauksessa)
Hallitseva mestari:   Nizzan kreivikunta
Eniten mestaruuksia:   Nizzan kreivikunta (1)
Sivusto:  http://www.conifa.org/en/
ConIFA World Football Cup on joka toinen vuosi järjestettävä jalkapalloturnaus, jonka järjestää ConIFA. Turnaus on tarkoitettu kansainvälisen jalkapalloliiton FIFA:n ulkopuolisille maajoukkueille.
Ensimmäinen turnaus järjestettiin vuonna 2014 Ruotsin Lapissa. Mestaruuden voitti Nizzan kreivikunnan joukkue. Turnauksessa oli mukana 12 joukkuetta. Kaikki turnauksen pelit pelattiin Östersundin Jämtkraft Arenalla.
Turnaukset

| Vuosi | Isäntämaa | Voittaja | Toinen | Kolmas | Joukkueiden määrä |
| --- | --- | --- | --- | --- | --- |
| 2014 |  Lappi |  Nizzan kreivikunta |  Mansaari |  Aramealaiset | 12 |
| 2016 |  Abhasia |  Abhasia |  Punjab |  Pohjois-Kypros | 12 |
| 2018 |  Englanti | Carpathian Ruthenia |  Pohjois-Kypros |  Padania | 16 |
| 2020 |  Pohjois-Makedonia | – | – | – | 16 |
Mauritz Svedberg

Mauritz Svedberg Napoleon I:n roolissa vuonna 1889
Carl Wilhelm Mauritz Svedberg (20. lokakuuta 1852 Tukholma – 17. helmikuuta 1913 Helsinki) oli ruotsalainen näyttelijä ja ohjaaja. Hän näytteli pitkään Helsingin Ruotsalaisessa teatterissa.
Svedberg kuului vuosina 1869–1871 Johan Fröbergin perustamaan teatteriseurueeseen. Helsingin Ruotsalaisessa teatterissa hän näytteli 1871–1882 ja uudelleen vuodesta 1891 alkaen aina kuolemaansa saakka. Välillä Svedberg näytteli Tukholman Nya Teaternissa 1882–1890. Svedberg oli monipuolinen luonnenäyttelijä mutta hänet tunnettiin parhaiten komediarooleistaan. Svedberg toimi myöhemmällä iällään myös ohjaajana. Svedbergin tunnetuimpia rooleja olivat Don Cesar de Bazano, Jacques näytelmässä Från Amerika, Den svenska sprätthöken, Lycko-Per, asianajaja Knifving ja Gaspard näytelmässä Debutanten och hennes far.
Aiheesta muualla

Mauritz Svedberg (1852-1913), skådespelare, Daniel Nyblinin valokuva vuodelta 1881. Svenska Teaterns arkiv (Finna)
McLean Bible Church

| McLean Bible Church |
| --- | --- |

Suuntautuminen:  kristinusko
Kirkkokunta:  tunnustuskuntiin sitoutumaton
Perustettu:  1961
Johtava pastori:  David Platt
Pääkirkko:  Vienna, Virginia
Jäseniä:  n. 16 500 /vko (2019)
Aiheesta muualla
Sivusto
Infobox OKNimi-testi OK: 
McLean Bible Church on kristillinen seurakunta, joka sijaitsee Viennan kaupungissa Virginiassa, Yhdysvalloissa. Seurakunnalla on yhteensä noin 16 500 viikoittaista kävijää. CBS Newsin mukaan seurakunta oli Yhdysvaltain 24. suurin megakirkko vuonna 2019. Seurakunnalla on toimipisteet Tysonsissa, Arlingtonissa, Loudounissa, Montgomeryn piirikunnassa sekä Prince Wiliamissa.
Con Air – lento vapauteen

| Con Air – lento vapauteen> Con Air |
| --- | --- |
 Elokuvan juliste
Ohjaaja:  Simon West
Käsikirjoittaja:  Jonathan Hensleigh   Scott Rosenberg
Tuottaja:  Jerry Bruckheimer
Säveltäjä:  Mark Mancina   Trevor Rabin
Kuvaaja:  David Tattersall
Leikkaaja:  Kenny Bates  Lynn Bigelow   Peter Bogart   Jerry Bruckheimer   Jonathan Hensleigh   Jim Kouf   Chad Oman
Pääosat:  Nicolas Cage   John Malkovich   John Cusack
Valmistustiedot
Valmistusmaa:  Yhdysvallat
Tuotantoyhtiö:  Buena Vista Pictures   Jerry Bruckheimer Pictures   Touchstone Pictures
Levittäjä:  InterCom Netflix Disney+
Ensi-ilta:  6. kesäkuuta 1997
Kesto:  115 min
Alkuperäiskieli:  englanti
Budjetti:  75 miljoonaa dollaria
Tuotto:  224 012 234 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Con Air – lento vapauteen on yhdysvaltalainen toimintaelokuva vuodelta 1997. Elokuvan ohjasi Simon West, ja sen pääosissa esiintyvät Nicolas Cage, John Malkovich, John Cusack, Ving Rhames, Steve Buscemi, Monica Potter ja Landry Allbright.
Elokuva kertoo sotilaasta nimeltä Cameron Poe, joka joutuu vankilaan taposta. Kun Poe on vapautumassa kahdeksan vuoden istumisen jälkeen hyvästä käytöksestä, hän joutuu vankien siirtolennolle uuteen vankilaan. Huippuvaaralliset vangit kaappaavat koneen ja käyttävät sitä pakenemiseen. Poe olisi voinut poistua koneesta välilaskun aikana, mutta hän ei tehnyt niin pelätessään sellitoverinsa ja joidenkin panttivankien kuolevan.
Elokuva oli ehdokkaana parhaimpien äänitehosteiden sekä parhaan musiikin Oscar-palkinnoista, mutta molemmat palkinnot myönnettiin Titanicille.
Rooliluettelo

| 0 | 1 | 2 |
| --- | --- | --- |
|  Nicolas Cage  | … |  Cameron Poe    |
|  John Malkovich  | … |  Cyrus Grissom/"Cyrus the Virus"    |
|  John Cusack  | … |  Vince Larkin   |
|  Steve Buscemi  | … |  Garland Greene   |
|  Monica Potter  | … |  Tricia Poe    |
|  Landry Allbright  | … |  Casey Poe    |
|  Colm Meaney  | … |  Duncan Malloy   |
|  Rachel Ticotin  | … |  Sally Bishop   |
|  Mykelti Williamson  | … |  Mike O'Dell/"Baby-O"   |
|  M. C. Gainey  | … |  "Swamp Thing"    |
|  Ving Rhames  | … |  Nathan Jones/"Diamond Dog"   |
|  Danny Trejo  | … |  Johnny Baca/"Johnny-23"   |
|  Dave Chappelle  | … |  Joe Parker/"Pinball"    |
|  Renoly Santiago  | … |  Ramon Martinez/"Sally-Can't-Dance"   |
|  Jesse Borrego  | … |  Fransisco Cindino    |
|  Steve Eastin  | … |  Vartija Falzon   |
Challenger 2

| FV 4034 Challenger 2 |
| --- | --- |

Valmistushistoria
Valmistusmaa:   Iso-Britannia
Tekniset tiedot
Pituus:  
– putki edessä:  11,5 m
– pelkkä runko:  8,3 m
Leveys:  3,5 m
Korkeus:  2,5 m
Taistelupaino:  62,5 t
Telaketjut:  ?
Maksiminopeus:  
– tiellä:  56 km/h
– maastossa:  40 km/h
Toimintasäde:  450 km tiellä
Pääase:  L30A1 120 mm rihlattu panssarivaunukanuuna
Muu aseistus:  2 x 7,62 mm konekivääriä
Panssarointi:  Chobham/Dorchester Level 2
Moottori:  Perkins CV-12 V12 diesel
– hevosvoimat:  1200 hv
– kilowattia:  890 kW
Miehistö:  4
Challenger 2 on englantilainen taistelupanssarivaunu, jonka valmistajana toimii Vickers Defence Systems. Se valittiin Yhdistyneen kuningaskunnan armeijan käyttöön vuonna 1991 korvaamaan Chieftain-taistelupanssarivaunut. Yhdistyneen kuningaskunnan lisäksi Challenger 2:stä käyttää Oman.
Challenger 2 kehitettiin Challenger 1:n pohjalta. Vaikka ulkoapäin Challenger 2 näyttää samankaltaiselta kuin Challenger 1, vain viisi prosenttia osista sopii kumpaankin taistelupanssarivaunuun.
Ensimmäinen sarjatuotettu Challenger 2 valmistui vuoden 1994 puolivälissä. Britannian armeija tilasi 386 Challenger 2 -taistelupanssarivaunua ja 22 koulutuspanssarivaunua. Omanin maavoimat tilasivat 38 Challenger 2:sta. Tilatut panssarivaunut valmistettiin vuoteen 2002 mennessä. Taistelukäytössä Challenger 2 on ollut Bosniassa, Kosovossa, ja Irakissa.
Poiketen muista Naton taistelupanssarivaunuista Challenger 2 käyttää rihlattua L30A1-kanuunaa. Challenger 2 voi kantaa mukanaan 49 ammusta kanuunaansa.
Challenger 2 on yksi raskaiten panssaroiduista taistelupanssarivaunuista.
Ensimmäinen koskaan tuhottu Challenger 2 nähtiin ukrainalaisten kuvaamalla videolla lähellä Robotynen kylää syyskuun alussa 2023. Vaunuja on käyttänyt ainoastaan 82. ilmarynnäkköprikaati.
Käyttäjät

Oman
Ukraina (Britannian lahjoittamia)
Yhdistynyt kuningaskunta
Aiheesta muualla

Kuvia tai muita tiedostoja aiheesta Challenger 2 Wikimedia Commonsissa
Käyttäjämaat sinisellä.
Luettelo Steve Vain kappaleista

Tämä on luettelo kitaristi Steve Vain kappaleista aakkosjärjestyksessä.
A

Aching Hunger (Fire Garden)
Air Guitar Hell
Alien Water Kiss
Alive In An Ultra World
All About Eve (Fire Garden)
Amazing Grace
An Earth Dweller’s Return
Answers
Asian Sky
B

Babushka
Bad Horsie
Ballerina 12/24
Bangkok
Beer Beer
Being With You
Bill's Private Parts
Bledsoe Bluvd
Blood And Glory
Blowfish
Blow Me Where The Pampers Is
Blue Powder
Boston Rain Melody
Brandos Costumes
Brother
Building The Church
Burnin' Down The Mountain
Burning Rain
Butler's Bag
C

Celluloid Heros
Call It Sleep
Chronic Insomnia
Christmas Time Is Here
D

Dying For Your Love
Details At
Dirty Black Hole
Down Deep into the Pain
Die to Live
Dyin’ Day
Deepness
Damn You
Drive The Hell Out Of Here
Dead Heads
Don't Sweat It
E

Erotic Nightmares
Eugene's Trick Bag
Essence
F

Feathers
Fever Dream The Ultra Zone
Firewall
Freak Show Excess
Fire Garden Suite: Bull Whip • Pusa Road • Angel Food • Taurus Bulba Fire Garden
Fried Chicken
Final Guitar Solo
Find The Meat
For The Love Of God
Frangelica Pt. 1
Frangelica Pt. 2
Frank The Ultra Zone
Fuck Yourself
G

Genocide
Gentle Ways
Get The Hell Out Of Here
Girls Mature Faster Than Guys
Glorious
Greasy Kid's Stuff
H

Hand On Heart
Head-Cuttin' Duel
Helios and Vesta
Here I Am
Here and Now
Hey Jack
How Hidge
I

I Would Love To
I'll Be Around
I'm Becoming
I'm Your Secrets
In My Dreams With You
Initiation
Introducing The Wylde Stallions
I'm The Hell Outta Here
I Know You're Here
J

Jibboom
Juice
Junkie
Just Cartilage
K

Kill the Guy With the Ball
Kill the Guy With the Ball/The God Eaters
K'm-Pee-Du-Wee
L

Liberty
Lighter Shade of Green
Little Alligator
Little Green Men
Lovers Are Crazy
Lucky Charms
Lotus Feet
Little Pieces Of Seaweed
Love Secrets
Love Blood
Louisiana Swamp Swank
Loose Keg Sightings
M

Maple Leafs
Massacre
Meet The Reaper
Midway Creatures
Misfits
N

Natural Born Boy
Next Stop Earth
Now We Run (Cue)
Now We Run
O

Oooo
Opposites Attract Part 1
Opposites Attract Part 2 (The Indulgent Version)
P

Pig
Pins & Needles
Plug My Ass In
R

Reaping
Rescue Me or Bury Me
S

San Sebastian
Salamander On The Sun
San-San-Nana-Byoushi
See Ya Next Year
Selfless Love
Sex & Religion
Shadows and… Sound Theories
Sisters
Sofa
So Happy
Sparks
Speed
State of Grace
Still My Bleeding Heart
Still Running
Survive
T

The Animal (Passion and warfare)
The Attitude Song (Flex-Able)
The Blood & Tears (The Ultra Zone)
The Boy/Girl Song
The Ultra Zone
The Silent Within
The Beast Of Love
The X-Equalibrium Dance (Flex-Able Leftovers (Re-release))
There's Something Dead In Here
Touching Tongues (Sex & Religion)
The Road to MT. Calvary
The Riddle
The Audience Is Listening
Tender Surrender
The Boy from Seattle
There’s A Fire In The House (Fire Garden)
The Crying Machine
The Mysterious Murder Of Christian Tiera’s Lover
The Reaper
The Battle
The Reaper Rap
The Dark Hallway
The Dead Band Ends
The Cause Heads
The Axe Will Fall
The God Eaters"
The Murder Prologue"
The Murder
U

Under It All
V

Viv Woman
Voodoo Acid
W

Warm Regards
When I Was A Little Boy
Windows To The Soul
Whookam
Welcome Pre-Frosh
What!
We're Not Gonna Protest
Wipe Out 2000
Y

Ya-Yo Gakk
Yai Yai
You Didn't Break
You’re Here
Mauritz Waenerberg

Mauritz Agathon Waenerberg (29. heinäkuuta 1849 Porvoon pitäjä – 10. joulukuuta 1917 Kerava) oli suomalainen voimistelunopettaja ja palovakuutusyhtiön johtaja.
Waenerbergin vanhemmat olivat teologian tohtori, esittelijäsihteeri Gabriel Mauritz Waenerberg ja Agata Sofia Aschan. Hän pääsi ylioppilaaksi 1865 Helsingin normaalikoulusta ja valmistui Helsingin yliopistosta filosofian kandidaatiksi 1872 ja maisteriksi 1873.
Waenerberg oli vuosina 1876–1894 Helsingin ruotsalaisen normaalilyseon ja vuosina 1882–1885 samalla Nya Svenska Läroverketin voimistelun opettajana. Hän toimi Helsingin palomestarina vuosina 1880–1886 sekä Suomen kaupunkien yleisen paloapuyhtiön asiamiehenä vuodesta 1885 ja toimitusjohtajana vuodesta 1909. Waenerberg perusti yhdessä Uudenkaarlepyyn opettajaseminaarin voimistelun lehtorin Gustaf Hedströmin (1852–1923) kanssa vuonna 1875 Suomen ensimmäisen miesten voimisteluseuran Turnföreningen i Helsingforsin (vuodesta 1882 Helsingfors Gymnastikklubb). Hän johti seuraa vuoteen 1904, ja oli sääntömuutoksen jälkeen puheenjohtajana kuolemaansa vuonna 1917 saakka. Waenerbergin aikana seura järjesti Helsingissä voimistelujuhlia ja esiintyi pohjoismaisissa voimistelujuhlissa Ruotsissa ja Tanskassa.
Waenerberg kuului vuoden 1899 suureen lähetystöön yhtenä Helsingin kolmesta edustajasta, kun insinööri Edvard Bergroth luovutti valtakirjalla paikkansa hänelle.
Waenerberg oli naimisissa vuodesta 1873 Julia Rosaura Möllerin (1852–1919) kanssa. Waenerbergin veli oli taidemaalari ja opettaja Thorsten Waenerberg.